Title: Vyhlásenie o rozpore
Author: katrlik
Last saved by: Fajtáková Silvia
Company: MZP SR

Vyhlásenie o rozporoch

	Návrh zákona sa predkladá na rokovanie Legislatívnej rady vlády SR s rozporom s Ministerstvom hospodárstva  Slovenskej republiky

Ministerstvo hospodárstva Slovenskej republiky nesúhlasí s ustanovením Slovenskej obchodnej inšpekcie za orgán dohľadu nad trhom s elektrozariadeniami. Ministerstvo hospodárstva SR zároveň podmieňuje ustanovenie Slovenskej obchodnej inšpekcie za orgán dohľadu nad trhom zvýšením rozpočtu Slovenskej obchodnej inšpekcie, nakoľko návrh zákona rozširuje okruh kontrolovaných osôb a rozsah kontrolovaných povinností. Podľa údajov dodaných Slovenskou obchodnou inšpekciou by išlo o sumu 153 672 € ročne (navýšenie o 9 nových zamestnancov), pričom ďalšie náklady (približne 20 000 €) si vyžaduje odber vzoriek a ich skúšky.

Stanovisko Ministerstva životného prostredia Slovenskej republiky:

Ustanovenie Slovenskej obchodnej inšpekcie za orgán dohľadu nad trhom vyplynulo z platnej právnej úpravy, keďže už v súčasnosti je Slovenská obchodná inšpekcia v zmysle § 72b zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov orgánom štátneho dozoru v odpadovom hospodárstve a kontroluje dodržiavanie povinností výrobcu elektrozariadení (aj pri uvádzaní elektrozariadení na trh). Navrhovaný zákon v súlade so znením smernice rozširuje okruh povinných subjektov (okrem výrobcov elektrozariadení aj na dovozcov a distribútorov), ako aj rozsah kontrolovaných povinností.

Požiadavku o zvýšenie rozpočtu Slovenskej obchodnej inšpekcie nemôže Ministerstvo životného prostredia SR splniť, nakoľko Slovenská obchodná inšpekcie je podľa zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov rozpočtovou organizáciou napojenou na štátny rozpočet v kapitole Ministerstva hospodárstva SR a teda aj požiadavka o navýšenie rozpočtu musí smerovať na Ministerstvo hospodárstva SR. Z tohto dôvodu neobsahuje Doložka vybraných vplyvov vplyvy na rozpočet verejnej správy. Navyše je Ministerstvo hospodárstva SR podľa zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov ústredným orgánom štátnej správy pre vnútorný obchod a ochranu spotrebiteľa, ktoré sú obsahom úpravy návrhu zákona.

Uvedený rozpor sa nepodarilo odstrániť ani osobitným rokovaním na úrovni štátnych tajomníkov obidvoch rezortov.